#### ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 16 august 2016, în şedinţa extraordinara**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

Ora 12,00

Doamna Sandu Petronela-Alina, consilier juridic, care inlocuieste pe secretarul municipiului Pascani, doamna Jitaru Irina, aflata in concediu de odihna, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei extraordinare, convocata in conformitate cu art. 39, alin. (2) si (3) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 18 consilieri. Lipseste motivat domnul consilier Toma Andrei-Codrin.

Participa la şedinţa Consiliului Local al municipiului Paşcani:

|  |  |
| --- | --- |
| Domnul Pantazi Dumitru | Primarul municipiului Paşcani |
| Doamna Nedelcu Gabriela | Viceprimarul municipiului Paşcani |
| Sefi de servicii, directori ai societatilor/institutiilor  publice din subordinea Consiliului Local |  |
| Personal din cadrul aparatului de specialitate al  Primarului |  |
| Mass-media |  |

si cetateanul Motatu Ion.

Supune spre aprobare procesul-verbal din sedinta ordinara a Consiliului local din 26.07.2016, material pe care domnii consilieri l-au avut la mapele de sedinta.

Daca sunt observatii? Daca nu sunt, le supune spre aprobare:

**Pentru = 18**

**Impotriva = -**

**Abtineri = -**

**Doamna Sandu Petronela-Alina,** consilier juridic, care inlocuieste pe secretarul municipiului Pascani, doamna Jitaru Irina, aflata in concediu de odihna, da cuvantul presedintelui de sedinta.

**Domnul Ursu Dumitru-Leonard,** presedinte de sedinta**,** precizeaza ca prin Dispozitia Primarului nr. 1707/12.08.2016 a fost convocat Consiliul Local al municipiului Pascani in sedinta extraordinara in data de 16.08.2016, ora 12,00, cu urmatoarea ordine de zi:

**1. PROIECT DE HOTARARE privind aprobarea indicatorilor tehnico - economici la obiectivul de investitii: “Reabilitarea, conservarea și revitalizarea Palatului Cantacuzino – Pașcanu și a terenului aferent, str. Aleea Parcului, nr. 7, municipiul Pașcani, jud. Iași”**

*Initiatorul proiectului de hotarare - Primarul municipiului Pascani*

**Domnul Ursu Dumitru-Leonard**, presedinte de sedinta, supune la vot ordinea de zi in forma prezentata:

**Pentru = 18**

**Impotriva = -**

**Abtineri = -**

**Domnul Ursu Dumitru-Leonard**, presedinte de sedinta, propune trecerea la primul punct de pe ordinea de zi:

**1. PROIECT DE HOTARARE privind aprobarea indicatorilor tehnico - economici la obiectivul de investitii: “Reabilitarea, conservarea și revitalizarea Palatului Cantacuzino – Pașcanu și a terenului aferent, str. Aleea Parcului, nr. 7, municipiul Pașcani, jud. Iași”**

*Initiatorul proiectului de hotarare - Primarul municipiului Pascani*

**Domnul Ursu Dumitru-Leonard,** presedinte de sedinta, solicita avizele comisiilor.

**Domnul Haldan Vasile**, consilier local, precizeaza ca in comisia economica proiectul a primit aviz favorabil.

**Doamna Dondas Adriana**, consilier local, precizeaza ca in comisia juridica proiectul a primit aviz favorabil cu urmatorul amendament privind modificarea titlului si a art. 1. Titlul va fi – Proiect de hotarare privind aprobarea Documentatiei de avizare a lucrarilor de interventie varianta 1 si a indicatorilor tehnico-economici la obiectivul de investitii: Reabilitare, conservare si revitalizarea Palatului Cantacuzino- Pascanu si a terenului aferent, str. Aleea Parcului, nr. 7, municipiul Pascani, jud.Iasi.

**Doamna Pertu Liliana,** consilier local, precizeaza ca in comisia de invatamant a primit aviz favorabil cu acelasi amendament de modificarea a tittlului proiectului de hotarare: Proiect de hotarare privind aprobarea Documentatiei de avizare a lucrarilor de interventie varianta 1 si a indicatorilor tehnico-economici la obiectivul de investitii: Reabilitare, conservare si revitalizarea Palatului Cantacuzino- Pascanu si a terenului aferent, str. Aleea Parcului, nr. 7, municipiul Pascani, jud.Iasi, iar art. 1 va fi modificat: „ Se aproba documentatia de avizare a lucrarilor de interventie in varianta 1 si indicatorii tehnico-economici la obiectivul de investitii: Reabilitare, conservare si revitalizarea Palatului Cantacuzino- Pascanu si a terenului aferent, str. Aleea Parcului, nr. 7, municipiul Pascani, jud.Iasi ...

**Domnul Bodoasca Mihai-Claudiu**, consilier local, precizeaza ca in comisia de urbanism proiectul a primit aviz favorabil.

**Domnul Ursu Dumitru-Leonard,** presedinte de sedinta, intreaba cine se inscrie la cuvant. Se anunta dl. Pintilie Marius, dl. Conache, dl. Riznic, dl. Olariu.

**Domnul Pintilie Marius**, consilier local, precizeaza ca sunt in principiu de acord cu acest proiect de hotarare, dar i se par foarte putine 8 locuri de parcare. Nu a vazut nici ingradire pentru acest ansamblu, la ora zece seara aceasta trebuie sa se inchida, iar dimineata sa fie redeschis pentru accesul publicului. Dupa parerea lui, parcul e deschis, dar acest ansamblu trebuie sa fie ingradit. Precizeaza ca nu a vazut sistem de alarmare.

**Domnul Pertu Iulian**, consilier in cadrul Compartimentului Tehnic si Investitii din cadrul Primariei municipiului Pascani, precizeaza ca este prevazuta imprejmuire simpla cu stalpi si plasa zincata. Daca se ajunge la concluzia ca nu e ok, ca si solutie poate fi schimbata ulterior.

**Domnul Pantazi Dumitru**, primarul municipiului Pascani, precizeaza ca din discutiile pe care le-a avut cu arhitectii, au sustinut ideea de a ramane deschis pentru a fi un tot unitar cu parcul. Zona va fi supravegheata video.

**Domnul Pintilie Marius**, consilier local, precizeaza ca asta e parerea sa, ca acest ansamblu sa fie inchis noaptea, asa cum in strainatate sunt inchise noaptea parcurile publice si redeschise dimineata.

**Domnul Pantazi Dumitru**, primarul municipiului Pascani, precizeaza ca asta ar presupune imprejmuirea intregului parc.

**Domnul Pintilie Marius**, consilier local, precizeaza ca asta nu se poate face, dar macar cei 6900 de mp, care se reabiliteaza acum, sa fie imprejmuiti.

**Domnul Riznic Andrei-Marius**, consilier local, precizeaza ca a vazut ca majoritatea spatiilor cu exceptia celor administrative au destinatie de muzeu. Intreaba daca se vor putea folosi si la alte destinatii, cum ar fi organizarea de simpozioane sau alte activitati culturale.

**Domnul Pertu Iulian**, consilier in cadrul Compartimentului Tehnic si Investitii din cadrul Primariei municipiului Pascani, precizeaza ca pentru spatiile cu destinatie de muzeu nu se poate schimba destinatia, dar sunt prevazute spatii pentru sedinte, spatii de expozitii si spatii de adunari publice.

**Domnul Pantazi Dumitru**, primarul municipiului Pascani, precizeaza ca finantarea este pentru muzeu.

**Domnul Conache Eduard-Catalin**, consilier local, precizeaza ca documentatia primita pe e-mail nu a fost completa, iar documentatia completa trebuia sa cuprinda toate schitele si ceea ce tine de partea tehnica, trebuia sa fie publicata pe site in intregime. De asta au aparut si discutii, multa lume nu a inteles. Asta tine de transparenta decizionala, nu este vorba de drepturi de autor invocate de arhitect. Este o institutie publica, sa vada tot pascaneanul cum va arata acest palat.

**Doamna Nedelcu Gabriela**, viceprimar, precizeaza ca intreaga documentatie va fi publicata pe site.

*Se vorbeste concomitent.*

**Domnul Pertu Iulian**, consilier in cadrul Compartimentului Tehnic si Investitii din cadrul Primariei municipiului Pascani, precizeaza ca proiectul de hotarare, asa cum este cerut pentru cererea de finantare, trebuie sa cuprinda aprobarea indicatorilor tehnico-economici si prezentarea generala a proiectului. Asta e solicitarea. Avand in vedere ca documentatia e foarte mare, a incercat sa explice in sedintele pe comisii ce se intampla ca lucrari. Mentioneaza ca e faza documentatiei de avizare.

**Domnul Conache Eduard-Catalin**, consilier local, precizeaza ca documentatia trebuie sa existe in intregime pe site-ul primariei.

**Domnul Pantazi Dumitru**, primarul municipiului Pascani, precizeaza ca nu are nimeni nimic de ascuns.

**Domnul Bodoasca Mihai-Claudiu**, consilier local, precizeaza ca toata lumea vrea sa vada cum va arata acest palat.

**Domnul Conache Eduard-Catalin**, consilier local, precizeaza ca in conformitate cu prevederile HG nr. 28/2008 – Anexa 3, documentatia trebuia sa fie completa.

**Domnul Ursu Dumitru-Leonard,** presedinte de sedinta, mentioneaza ca acest palat e monument istoric si va arata asa cum era el odata.

**Domnul Avramiuc Vasile,** consilier local, precizeaza ca se bucura ca exista interes pentru acest edificiu si ca a studiat documentatia pusa la dispozitie, o considera completa. Ar fi fost impotriva sa fie muzeu acolo luandu-se dupa spusele unui mare specialist de acum vreo 12 ani, cand s-a infiintat muzeul Pascani-ului. Serghei Colosenco, venind sa se documenteze impreuna cu academicianul Ciopraga, au dezbatut aceasta problema, considerand ca nu e propice pentru muzeu pentru ca nu are un circuit modern. Ar fi spus si el acum ca nu-i bun, dar citind materialul, daca se realizeaza aceasta lucrare, va fi ceva deosebit. Nu toata lumea se pricepe sa citeasca desenele arhitectilor. Apreciaza ca daca se realizeaza aceasta lucrare asa cum este prevazuta in proiect, va fi o lucrare deosebita.

**Domnul Conache Eduard-Catalin**, consilier local, precizeaza ca e vorba despre un aspect strict legal. Conform HG nr. 28/2008, Anexa 3, documentatia care a fost comunicata consilierilor este incompleta. Documentatia trebuie publicata pe site in intregime. Nu e vorba de ce inteleg consilierii, ci de ceea ce trebuie sa vada cetateanul.

**Domnul Avramiuc Vasile,** consilier local, precizeaza ca este multumit de ceea ce a primit.

**Domnul Ursu Dumitru-Leonard,** presedinte de sedinta, precizeaza ca in legatura cu acest proiect cu siguranta se vor mai pronunta. Daca mai sunt intrebari?

**Domnul Riznic Andrei-Marius**, consilier local, precizeaza ca ar avea o rugaminte ca la urmatoarea discutie in consiliu local pe acest subiect sa fie invitat si proiectantul.

**Domnul Pantazi Dumitru**, primarul municipiului Pascani, precizeaza ca va adresa o astfel de invitatie proiectantului.

**Domnul Olariu Sorin,** consilier local, precizeaza ca la varianta 1 la amenajari exterioare nu este trecut si amenajarea de parcari.

**Domnul Pantazi Dumitru**, primarul municipiului Pascani, precizeaza ca in zona limitrofa palatului se pot amenaja parcari. Parcarea de la intrarea in restaurantul Victoria se poate folosi fiindca e pe domeniul public.

**Doamna Nedelcu Gabriela**, viceprimar, precizeaza ca acest proiect vizeaza palatul si curtea acestuia. Ulterior, dupa reabilitarea acestuia, se poate veni cu propuneri de amenajare parcare, dar care nu tin de acest proiect. Sistematizarea zonei se poate face si ulterior.

**Domnul Pantazi Dumitru**, primarul municipiului Pascani, precizeaza ca acest proiect vizeaza cei 8000 mp si palatul. Evaluarea palatului in vederea cumpararii sale a fost estimata la 330000 Euro, dar comisia, in urma negocierilor cu proprietarii, a reusit sa obtina un pret de cumparare de 180000 Euro. Exista tot interesul de a face economii la bugetul local. Asta fiindca auzit tot felul de discutii ca se solicita bani in plus pentru a se infrupta cineva din bugetul local. A spus si cu alte ocazii: licitatia este cea care scoate valoarea reala a unui obiectiv de investitii. Precizeaza ca a insistat foarte mult pentru acest palat. La un moment dat chiar s-a abandonat ideea de a fi achizitionat, ba a existat ideea de a fi vandut altora, persoane fizice, de catre proprietari, iar azi nu se mai vorbea de palat.

**Domnul Ursu Dumitru-Leonard,** presedinte de sedinta, intreaba daca mai sunt discutii pe marginea acestui proiect. Daca nu, supune la vot amendamentul de a modifica titlul si prima parte a art. 1 din proiectul de hotarare:

**Pentru = 18**

**Impotriva = -**

**Abtineri = -**

Supune la vot proiectul de hotarare cu amendamentul votat anterior:

**Pentru = 18**

**Impotriva = -**

**Abtineri = -**

**Domnul Ursu Dumitru-Leonard,** presedinte de sedinta, precizeaza ca hotararea a fost adoptata in unanimitate si declara inchise lucrarile sedintei extraordinare din data de 16.08.2016, ora 12,00.

**PRESEDINTE DE SEDINTA Contrasemneaza**

**Consilier, URSU DUMITRU-LEONARD SECRETARUL MUNICIPIULUI,**

**Cons. Jr. JITARU IRINA**